**Σαν σε όνειρο**

Ξύπνησα μέσα στη χαρά ξέροντας για τη λύση, φόρεσα ρούχα γιορτινά και βγήκα στην αυλή μας,

Μέρα ζεστή και όμορφη και γιόρταζε κι η φύση, θα συμμετείχε αυτή θαρρείς μαζί μας στη γιορτή μας.

Του κυρ-Ανδρέα οι λεμονιές ντυμένες στους καρπούς τους και τα παιδιά στη γειτονιά στο δρόμο να αναμένουν.

Χαμόγελα στη διαδρομή κι ο κόσμος στην Ακροπόλεως σα να ‘ρθε η Λευτεριά χαμόγελα μοιράζει.

Σκέψη τρελή το νου μου τριβελίζει. Δεν είχα δει ποτέ ξανά τους Προμαχώνες λεύτερους και να η ευκαιρία.

Όμως η διαδρομή σχεδόν ιερή, κι ο όρκος πλέον δεν ίσχυε μετά τη συμφωνία.

Μια πίκρα η πρώτη επαφή, μακριά απ’ το όνειρο ο δρόμος. Τίποτα δε θυμίζει τα παλιά, τα πάντα ίδια είναι όμως.

Οι πινακίδες άγνωστες και τα λιβάδια άδεια. Της Μεσαορίας η πεδιάδα ξερή, τίποτα δεν ανθίζει.

Τα περισσότερα χωριά σχεδόν παρατημένα και το τοπίο γενικά σα να μας εκδικείται. Να θύμωσε, που έμεινε μόνο του να παλεύει;

Μα όμως στην Αμμόχωστο, σαν πήραμε τον δρόμο της άγιας Καρπασίας, το μάτι ευχαριστήθηκε και η σκέψη φτερουγίζει,

Η θάλασσα υπέροχη, κι η βλάστηση πυκνή κι η φυσιογνωμία του χώρου γνώριμα κυπριακή έχει μείνει.

Το Ριζοκάρπασο όμορφο κι ο λόφος με το δάσος, μας καλωσόρισε στη γη που δεν εγκαταλήφθη.

Στη Μόρφου μόνο αγάλματα και λίγες πινακίδες συγχύζουν όποιον ήξερε την πρότερη μορφή της.

Κι οι πορτοκαλεώνες της νερό να πιουν ζητούσαν και πάλι θα δίναν κι αυτοί τον άγιο τον καρπό τους.

Ξύπνησα έντρομη μεμιάς στη ζέστη του Αυγούστου, όνειρο ήταν χάθηκε και τούτο το ταξίδι.

Μα αν τα όνειρα είχαν ψυχή και θέληση δική τους το δίκιο θα ζητούσανε, θα παίρναν τη μορφή τους. Και για όλα όσα έγιναν με άδικο και βία όλα θα τα διόρθωναν μ’ αντίστροφη πορεία.

3ο Γυμνάσιο Εχεδώρου – Καλοχώρι Θεσσαλονίκης

Μαθήτρια Γ1: Κουτούδη Μαρία

Υπεύθυνοι καθηγητές: Σ. Αγγελίδου, Λ. Βατάλης, Ε. Χρυσάφη